**Príloha č. 2**

**Zmluva o dielo č. ..vyplní VO..**

**uzatvorená podľa § 536 až § 565 zákona č. 513/1991 Zb. Obchodný zákonník**

**v znení neskorších predpisov**

(ďalej len „zmluva“)

**Zmluvné strany**

**Objednávateľ : Národná banka Slovenska** Imricha Karvaša 1

813 25 Bratislava

Zastúpený : Ing. Ivan Sedláček, riaditeľ odboru informačných technológií

IČO : 30844789

DIČ: 2020815654

IČ DPH : SK2020815654

Bankové spojenie : Národná banka Slovenska, Bratislava

Číslo účtu : IBAN SK07 0720 0000 0000 0000 1919

IBAN SK60 0720 0000 0000 0000 2129 (číslo účtu pre zahraničného zhotoviteľa)

(ďalej len „objednávateľ“)

**a**

**Zhotoviteľ :** ..vyplní uchádzač..

..vyplní uchádzač..

Štatutárny orgán: ..vyplní uchádzač..

IČO : ..vyplní uchádzač..

DIČ: ..vyplní uchádzač..

IČ DPH: ..vyplní uchádzač..

Zapísaný : ..vyplní uchádzač.. uviesť zápis v OR SR alebo ŽR SR

Bankové spojenie : ..vyplní uchádzač..

Číslo účtu: ..vyplní uchádzač..

(ďalej len „zhotoviteľ “)

(objednávateľ a zhotoviteľ ďalej spoločne ako „zmluvné strany“)

**Článok I.**

**Úvod**

* 1. Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov za účelom zabezpečenia realizácie zákazky „**Analýza rizík časti informačného systému (SIPS ZUC)**“.

**Článok II.**

**Predmet zmluvy**

1. 1. Predmetom plnenia tejto zmluvy je:
2. záväzok zhotoviteľa riadne a včas vypracovať a dodať dielo s názvom: „**Analýza rizík časti informačného systému (SIPS ZUC)**“ (ďalej aj ako „dielo“) pre objednávateľa podľa špecifikácie uvedenej v prílohe č. 1 tejto zmluvy.
3. záväzok zhotoviteľa poskytnúť konzultačné služby objednávateľovi v celkovom rozsahu maximálne 10 hodín v súlade s podmienkami podľa článku III bodu 3.19 tejto zmluvy.
4. záväzok objednávateľa riadne a včas poskytnutý predmet zmluvy prevziať a zaplatiť zhotoviteľovi dohodnutú cenu stanovenú v súlade s touto zmluvou.

**Článok III.**

**Všeobecné podmienky plnenia a čas plnenia**

* 1. Zhotoviteľ vytvorí a odovzdá dielo podľa špecifikácie uvedenej v prílohe č. 1 tejto zmluvy.
  2. Pred konečným odovzdaním diela je zhotoviteľ povinný v elektronickej forme odovzdať objednávateľovi na pripomienkovanie výsledný dokument: „**Analýza rizík časti informačného systému (SIPS ZUC)**“. Celková lehota na dodanie diela objednávateľovi na pripomienkovanie nesmie prekročiť 3 kalendárne týždne a začína plynúť dňom nadobudnutia účinnosti tejto zmluvy.
  3. Zhotoviteľ vyhotoví dielo v písomnej listinnej forme v slovenskom alebo českom jazyku.
  4. Zhotoviteľ vyhotoví dielo aj v písomnej elektronickej forme na vhodnom médiu vo formátoch aplikačných programov Microsoft Word a Microsoft Excel (ďalej „elektronická forma“).
  5. Objednávateľ v termíne do siedmich pracovných dní od odovzdania diela na pripomienkovanie doručí zhotoviteľovi zoznam pripomienok.
  6. Zhotoviteľ pripomienky zapracuje do dokumentov, vyhotoví popis zapracovania pripomienok a odovzdá ich objednávateľovi v termíne do piatich pracovných dní od ich doručenia.
  7. Objednávateľ v termíne do piatich pracovných dní od prijatia popisu zapracovania pripomienok skontroluje ich zapracovanie a akceptuje spôsob zapracovania pripomienok alebo požiada zhotoviteľa o zjednanie primeranej nápravy. Takúto nápravu je zhotoviteľ povinný vykonať v termíne určenom objednávateľom, pokiaľ sa zmluvné strany písomne nedohodnú inak.
  8. Zhotoviteľ je povinný v čase pred plánovaným odovzdaním diela alebo jeho časti v elektronickej forme na písomné požiadanie objednávateľa bezodkladne poskytnúť objednávateľovi aj rozpracované dielo alebo jeho časti.
  9. Zhotoviteľ odovzdá vytvorené časti diela, predbežnú aj konečnú verziu diela objednávateľovi v písomnej listinnej aj elektronickej forme.
  10. Objednávateľ má právo použiť dielo alebo jej časti pre svoje potreby na realizáciu projektov a pre tieto potreby ju poskytnúť tretím stranám.
  11. Objednávateľ poskytne zhotoviteľovi potrebnú súčinnosť pri vypracovaní diela a to najmä poskytnutím dokumentácie alebo informácií relevantných k predmetu diela, prípadne umožní zhotoviteľovi potrebné informácie získať v priestoroch objednávateľa.
  12. Zhotoviteľ sa zaväzuje v diele rešpektovať požiadavky uvedené v prílohe č. 1 tejto zmluvy.
  13. Zhotoviteľ sa zaväzuje, že plnenie predmetu zmluvy budú vykonávať výlučne osoby zhotoviteľa uvedené prílohe č. 2 tejto zmluvy.
  14. Zmena osoby zhotoviteľa určenej na plnenie zmluvy uvedenej v prílohe č. 2 tejto zmluvy je možná iba na základe písomného oznámenia a následného písomného odsúhlasenia objednávateľom. Pri prípadnej zmene  osoby zhotoviteľa určenej na plnenie zmluvy uvedenej v prílohe č. 2 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, úroveň ktorého bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.
  15. Nedodržanie týchto požiadaviek podľa bodu 3.13 a/alebo 3.14 tohto článku oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy zhotoviteľovi z dôvodu podstatného porušenia zmluvy.
  16. Objednávateľ poskytne dokumentáciu alebo informácie relevantné k predmetu diela výlučne osobám zhotoviteľa určeným na plnenie zmluvy uvedeným v prílohe č. 2 tejto zmluvy.
  17. Zhotoviteľ sa zaväzuje kontaktovať výlučne kontaktné osoby objednávateľa, ktoré sú uvedené v prílohe č. 2 tejto zmluvy.
  18. Za konečné odovzdanie diela sa bude považovať podpis protokolu o odovzdaní a prevzatí konečného diela oboma zmluvnými stranami podľa prílohy č. 3 tejto zmluvy so zapracovaním všetkých pripomienok objednávateľa.
  19. Zhotoviteľ sa zaväzuje po splnení predmetu zmluvy podľa článku II bodu 2.1 písm. a) tejto zmluvy poskytovať objednávateľovi podľa článku II bodu 2.1 písm. b) tejto zmluvy na základe vystavenej objednávky objednávateľom konzultačné hodiny v cene podľa článku V bodu 5.3 tejto zmluvy. Celkový počet konzultačných hodín nepresiahne 10 hodín. Objednávateľ je oprávnený čerpať konzultačné hodiny do 12 mesiacov odo dňa podpisu protokolu o odovzdaní a prevzatí konečného diela v zmysle príslušných ustanovení tejto zmluvy. Konzultácie môžu poskytnúť výlučne osoby zhotoviteľa určené na plnenie zmluvy uvedené v  prílohe č. 2 tejto zmluvy a to do 14 kalendárnych dní od doručenia objednávky na konzultáciu. Skutočný počet čerpaných konzultačných hodín v rámci jednej objednávky, musí byť písomne odsúhlasený a potvrdený zástupcami oboch zmluvných strán, ktorí sa konzultácie zúčastnili. Objednávateľ nie je povinný vyčerpať konzultačné hodiny v plnom rozsahu, prípadne nemusí čerpať konzultačné hodiny vôbec.
  20. Zmluvné strany sa dohodli, že na dielo vytvorené v rámci plnenia tejto zmluvy zhotoviteľom, udeľuje zhotoviteľ objednávateľovi ku dňu podpisu protokolu o odovzdaní a prevzatí konečného diela výhradnú vecne, územne a časovo (po dobu právnej ochrany majetkových práv trvajúcu) neobmedzenú licenciu na jej použitie ako celku alebo jej jednotlivých častí v neobmedzenom rozsahu, ktorý, pre zamedzenie pochybností, zahŕňa právo jej kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to objednávateľom , tak aj osobami ním poverenými s tým, že pokiaľ je to potrebné, táto licencia zahŕňa aj súhlas na udelenie sublicencie na používanie diela pre tretie osoby, či na prevedenie takej licencie na tretie osoby. Výhradnosť licencie znamená, že na použitie diela podľa tejto zmluvy (jej častí) v rozsahu uvedenej licencie nemôže byť zhotoviteľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že zhotoviteľ sa zdrží používania diela v rozsahu uvedenej licencie. Zhotoviteľ udeľuje objednávateľovi licenciu na každé dielo vytvorené v rámci plnenia tejto zmluvy bezodplatne. Zhotoviteľ súčasne vyhlasuje, že disponuje majetkovými právami k dielu podľa § 19 autorského zákona v rozsahu potrebnom na udelenie licencie podľa tejto zmluvy. V prípade, že sa toto vyhlásenie ukáže v budúcnosti nepravdivým, objednávateľ má právo na náhradu škody, ktorá by mu takýmto nepravdivým vyhlásením vznikla.
  21. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:

1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
2. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
3. nahradiť objednávateľovi škodu, ktorá vznikne objednávateľovi v dôsledku preukázateľného uplatnenia vyššie uvedeného nároku tretej osoby.
   1. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
   2. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

**Článok IV.**

**Povinnosť zmluvných strán**

* 1. Povinnostizhotoviteľa:

1. Zhotoviteľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom zhotoviteľa alebo inou oprávnenou (splnomocnenou alebo poverenou) osobou najneskôr tri pracovné dni pred vykonaním zmien.
2. Zhotoviteľ je povinný zabezpečiť, aby jeho osoby určené na plnenie zmluvy pri plnení tejto zmluvy v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy týkajúce sa vstupu do objektov a bezpečnosti systémov objednávateľa, a aby sa riadili organizačnými pokynmi oprávnených osôb objednávateľa.
3. Zhotoviteľ je povinný zabezpečiť, aby prístup k dôvernými informáciám a údajom objednávateľa pri plnení tejto zmluvy mali výlučne osoby zhotoviteľa určené na plnenie zmluvy uvedené v prílohe č. 2 tejto zmluvy a to v rozsahu, v akom tieto informácie a údaje potrebujú k plneniu tejto zmluvy.
   1. Objednávateľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom objednávateľa, najneskôr tri pracovné dni pred vykonaním zmeny.

**Článok V.**

**Cena predmetu zmluvy**

* 1. Cena predmetu plnenia uvedená v tejto zmluve je nemenná a je stanovená v zmysle zákona   
     č. 18/1996 Z. z. o cenách v znení neskorších predpisov. Dohodnutá cena predmetu plnenia obsahuje všetky náklady zhotoviteľa, ktoré budú vynaložené na plnenie predmetu zmluvy.
  2. Cena za dodanie konečnej verzie diela podľa článku II bodu 2.1 písm. a) tejto zmluvy je celkovo

..vyplní uchádzač.. **eur bez DPH**

(slovom ..vyplní uchádzač.. eur)

* 1. Cena za poskytnutie jednej konzultačnej hodiny podľa článku II bodu 2.1 písm. b) tejto zmluvy je

..vyplní uchádzač.. **eur bez DPH**

(slovom ..vyplní uchádzač.. eur)

**Článok VI.**

**Platobné podmienky**

* 1. Cenu za vypracovanie diela podľa článku II bodu 2.1 písm. a) tejto zmluvy môže zhotoviteľ fakturovať na základe protokolárneho odovzdania a prevzatia konečného diela, o čom zmluvné strany vyhotovia a podpíšu protokol o odovzdaní a prevzatí konečného diela podľa prílohy č. 3 tejto zmluvy.
  2. Cena za poskytnutie konzultačných hodín podľa článku II bodu 2.1 písm. b) tejto zmluvy sa určí ako súčin počtu skutočne poskytnutých konzultačných hodín uvedených v akceptačnom protokole a ceny za poskytnutie jednej konzultačnej hodiny podľa článku V bodu 5.3 tejto zmluvy.
  3. Cena za poskytnutie konzultačných hodín sa bude zhotoviteľovi uhrádzať po podpise akceptačného protokolu o poskytnutých konzultačných službách vo výške určenej podľa bodu 6.2 tohto článku na základe zhotoviteľom vystavenej faktúry. Akceptačný protokol o realizácii objednaných konzultačných hodín je podkladom pre vystavenie faktúry.
  4. Cenu za poskytovanie konzultačných služieb bude zhotoviteľ fakturovať do piatich pracovných dní po ich poskytnutí, na základe priloženého akceptačného protokolu o poskytnutých konzultačných službách, potvrdeného podpisom poverenej osoby objednávateľa.
  5. Cena za poskytnutie jednej konzultačnej hodiny uvedená v článku V bode 5.3 tejto zmluvy zahŕňa všetky náklady zhotoviteľa spojené s poskytovaním predmetu zmluvy na mieste plnenia.
  6. Preddavky/záloha na predmet tejto zmluvy sa neposkytujú.
  7. Cena za predmet zmluvy je uvedená bez DPH. <text tejto vety platí pre domáceho uchádzača, zahraničný uchádzač túto vetu odstráni> Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov účinných ku dňu poskytnutia predmetu zmluvy.
  8. Faktúra je splatná do 30 kalendárnych dní od dňa jej doručenia do podateľne objednávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
  9. Zmluvné pokuty podľa článku VIII tejto zmluvy sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
  10. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov < text „podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov“ platí pre domáceho uchádzača, zahraničný uchádzač citovaný text tohto bodu odstráni>, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
  11. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. < text odseku 6.11 platí len pre domáceho uchádzača, zahraničný uchádzač text odseku 6.11. odstráni >
  12. Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku V tejto zmluvy. <text bodu 6.12 platí pre zahraničného uchádzača, domáci uchádzač text bodu 6.12 odstráni>
  13. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.

**Článok VII.**

**Miesto plnenia zmluvy**

* 1. Miestom plnenia zmluvy, dodania častí diela, predbežnej aj konečnej verzie diela, v listinnej aj elektronickej forme, sú priestory objednávateľa na ul. Imricha Karvaša 1 v Bratislave.

**Článok VIII.**

**Zmluvné pokuty**

* 1. Ak dôjde k omeškaniu zhotoviteľa pri vypracovaní diela alebo jeho častí voči ktorémukoľvek termínu uvedenému v tejto zmluve, je objednávateľ oprávnený účtovať zhotoviteľovi zmluvnú pokutu vo výške 10% z dohodnutej celkovej maximálnej ceny plnenia podľa tejto zmluvy za každý, aj začatý deň omeškania s dodaním diela alebo jeho častí, pričom táto zmluvná pokuta bude limitovaná spolu maximálne do výšky celkovej maximálnej ceny plnenia dohodnutej zmluvnými stranami.
  2. Zmluvnú pokutu podľa bodu 8.1 tohto článku za omeškanie zhotoviteľa nie je možné účtovať v prípade, že omeškanie zhotoviteľa je spôsobené neposkytnutím dostatočnej súčinnosti zo strany objednávateľa (napr. neposkytnutím relevantných podkladov a dokumentácie) alebo vyššou mocou, čo sú okolnosti nepredvídateľné a neodvrátiteľné ani jednou zo zmluvných strán (napr. prírodné katastrofy, vojny, plošné výpadky energie, ktoré môžu mať vplyv na vypracovanie diela), o čom zmluvné strany spíšu záznam.
  3. V prípade omeškania objednávateľa s platením faktúry je zhotoviteľ oprávnený účtovať objednávateľovi úrok z omeškania vo výške 0,02 % z neuhradenej čiastky za každý deň omeškania.
  4. Zmluvné pokuty podľa tejto zmluvy sa nezapočítavajú na úhradu škôd, ktoré by stranám vznikli porušením zmluvných povinností.
  5. V prípade, ak zhotoviteľ poruší svoju povinnosť podľa článku III bodu 3.23 tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
  6. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.

**Článok IX.**

**Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
  2. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  3. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov. Odstúpenie od tejto zmluvy je možné výlučne písomnou formou a jeho účinky nastanú dňom jeho doručenia druhej zmluvnej strane.
  4. Objednávateľ je oprávnený okamžite odstúpiť od tejto zmluvy, pričom za podstatné porušenie zmluvy zhotoviteľom sa považuje, ak nastane ktorýkoľvek z nižšie uvedených prípadov:

1. zhotoviteľ je v omeškaní s vypracovaním diela o viac ako dva (2) kalendárne týždne,
2. ak zhotoviteľ nezačne, preruší alebo zastaví tvorbu diela z iných dôvodov ako dôvodov na strane objednávateľa alebo vyššej moci,
3. dielo neobsahuje všetky informácie požadované v prílohe č. 1 tejto zmluvy,
4. ak zhotoviteľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
5. zhotoviteľ v konečnej verzii diela nezapracoval pripomienky objednávateľa k predbežnej verzii diela,
6. návrhy riešení v diele neobsahujú odôvodnenia alebo nie sú uvedené použité metodiky,
7. iné porušenia zmluvy definované v iných ustanoveniach ako podstatné porušenia zmluvy.
   1. Objednávateľ je oprávnený odstúpiť od tejto zmluvy aj v prípade, ak zhotoviteľ koná v rozpore s touto zmluvou, právnymi predpismi a na písomnú výzvu zhotoviteľ toto konanie a jeho následky v určenej lehote neodstráni. Takéto porušenia povinností zhotoviteľom podľa predchádzajúcej vety ako aj akékoľvek ďalšie porušenie ktoroukoľvek zmluvnou stranou sa pokladá za porušenie nepodstatné, pri ktorom je oprávnená strana povinná zaslať porušujúcej strane výzvu a určiť primeranú lehotu na odstránenie porušenia zmluvy. Primeranou lehotou sa rozumie minimálne 7 kalendárnych dní, s prihliadnutím na povahu veci.
   2. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.
   3. Odstúpením od zmluvy zmluva zaniká, keď prejav vôle oprávnenej strany odstúpiť od zmluvy je doručený druhej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
   4. Odstúpením od zmluvy podľa tohto článku nie je dotknutý:
8. nárok na zaplatenie zmluvnej pokuty podľa tejto zmluvy,
9. nárok na zaplatenie úroku z omeškania podľa tejto zmluvy,
10. nárok na náhradu škody podľa tejto zmluvy.

Článok X.

Zodpovednosť za škody

* 1. Zhotoviteľ zodpovedá objednávateľovi za škody v zmysle ustanovení § 373 a nasl. Obchodného zákonníka a v zmysle príslušných všeobecne záväzných právnych predpisov.

**Článok XI.**

**Povinnosť mlčanlivosti**

* 1. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Zhotoviteľ sa zaväzuje zabezpečiť, aby v súvislosti s plnením predmetu tejto zmluvy nedošlo k zneužitiu informácii objednávateľa a rovnako sa zaväzuje k takému konaniu, ktoré bude minimalizovať kontakt s informáciami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je zhotoviteľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, 44 Obchodného zákonníka), je zhotoviteľ povinný uhradiť objednávateľovi zmluvnú pokutu vo výške 20 000,- eur (slovom dvadsaťtisíc eur nula eurocentov) za každý jednotlivý prípad porušenia povinnosti mlčanlivosti.

**Článok XII.**

**Záverečné ustanovenia**

* 1. Vzťahy medzi zmluvnými stranami, ktoré táto zmluva výslovne neupravuje, sa riadia ustanoveniami Obchodného zákonníka a všeobecne záväznými právnymi predpismi slovenského právneho poriadku. Prípadné súdne spory vzniknuté z tejto zmluvy bude riešiť vecne a miestne príslušný súd Slovenskej republiky.
  2. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
  3. Pokiaľ by akékoľvek z ustanovení tejto zmluvy malo byť neplatným už v čase jej uzavretia, alebo ak sa stane neplatným neskôr po uzavretí tejto zmluvy, nie je tým dotknutá platnosť ostatných ustanovení tejto zmluvy. Namiesto neplatných ustanovení zmluvy sa zmluvné strany zaväzujú toto ustanovenie bezodkladne nahradiť ustanovením novým, ktorého zmysel sa bude čo možno najviac približovať zmyslu a hospodárskemu účelu nahradzovaného ustanovenia alebo sa použijú ustanovenia všeobecne platných právnych predpisov SR, ktoré sú obsahom a účelom najbližšie obsahu a účelu zmluvy.
  4. Táto zmluva je vyhotovená v šiestich rovnopisoch vlastnoručne podpísaných oprávnenými zástupcami zmluvných strán, z ktorých dva rovnopisy dostane zhotoviteľ a štyri rovnopisy dostane objednávateľ.
  5. Neoddeliteľnou súčasťou tejto zmluvy sú jej prílohy:

Príloha č. 1: Špecifikácia diela,

Príloha č. 2: Kontaktné osoby objednávateľa a osoby zhotoviteľa určené na plnenie zmluvy

Príloha č. 3: Protokol o odovzdaní a prevzatí konečného diela.

* 1. Túto zmluvu je možné meniť a dopĺňať len písomnými v poradí číslovanými dodatkami k zmluve na základe dohody zmluvných strán, podpísanými oboma oprávnenými zástupcami zmluvných strán.
  2. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
  3. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
  4. Obe zmluvné strany vyhlasujú, že majú spôsobilosť uzavrieť túto zmluvu a plniť si záväzky z nej vyplývajúce.
  5. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

Za objednávateľa Za zhotoviteľa

V Bratislave, dňa ..vyplní VO.. V ..vyplní uchádzač.., dňa ..vyplní uchádzač..

..................................... .....................................

Ing. Ivan Sedláček ..vyplní uchádzač..

riaditeľ odboru informačných technológií ..vyplní uchádzač..

**Príloha č. 1 k zmluve o dielo č. ..vyplní VO.. - Špecifikácia diela**

1.1 **Informácie o informačnom systéme (ďalej len IS):**

1.1.1 IS vyvíjaný internými zamestnancami

1.1.2 Architektúra relevantnej časti IS:

* aplikácia (platforma Java, Spring framework)
* web rozhranie pre správu
* komunikačné API rozhranie (vstupno-výstupná komunikácia s inou časťou IS prostredníctvom REST architektúry)
* 1 x rozhranie na externý IS (výstup vybraných dát)
* samostatný databázový server

1.1.3 Používatelia: interní používatelia

1.1.4 Roly: 2 (1 používateľská rola pre správcov systému, 1 rola pre komunikačné API rozhranie)

1.1.5 Niektoré použité bezpečnostné mechanizmy:

* protokol TLS, čipové karty pre používateľov, dvojfaktorová autentifikácia používateľov (vrátane integrácie s AD), elektronický podpis, certifikáty, žurnál s bezpečnostne významnými udalosťami, ochrana údajov (záznamov alebo tabuliek) v databáze

1.2 **Cieľ analýzy rizík IS:**

1.2.1 Cieľom analýzy rizíkIS je vykonať hĺbkovú analýzu rizík týkajúcich sa technického návrhu predmetnej časti IS, vrátane jeho funkčnosti, prevádzky a navrhovaných bezpečnostných mechanizmov.

1.2.2 Zhotoviteľ vyhotoví požadovanú dokumentáciu v slovenskom, českom alebo anglickom jazyku v písomnej forme a v elektronickej forme na vhodnom médiu vo formátoch aplikačných programov Microsoft Word, Excel, resp. vo formáte PDF.

1.3 **Požiadavky na rozsah prác (časový rozsah max. 3 týždne):**

1.3.1 Výstupom analýzy rizík IS je dokument, ktorý na základe poskytnutých podkladov a dodatočne získaných informácií (prostredníctvom dotazníkov a stretnutí):

* Sumarizuje bezpečnostné požiadavky na systém a navrhované bezpečnostné opatrenia.
* Identifikuje a klasifikuje hrozby relevantné pre túto časť IS.
* Zhodnotí adekvátnosť bezpečnostných požiadaviek a opatrení vzhľadom na identifikované hrozby prostredníctvom hodnotenia rizík IS. Pri hodnotení zohľadní štandardy, odporučenia najlepšej praxe a vlastné skúsenosti. Pri hodnotení rizík IS sa použije škála Critical/High/Medium/Low/Very Low.
* Navrhne úpravy bezpečnostných opatrení alebo nové (dodatočné) opatrenia na naplnenie bezpečnostných požiadaviek, vrátane zhodnotenia dopadov na riziká IS.

1.3.2 Predmetom aktivít uvedených v predchádzajúcom bode sú požiadavky a opatrenia minimálne v nasledujúcich oblastiach:

* Správa systému: funkcie, role a oprávnenia, ochrana komponentov systému a konfigurácie
* Riadenie prístupu: identifikácia a autentifikácia, role a oprávnenia, správa používateľov, riadenie sessions
* Kryptografia: výber, parametre a spôsob použitia kryptografických algoritmov a protokolov, správa a ochrana kryptografických kľúčov (generovanie, distribúcia, uloženie, používanie, výmena, vyradenie a pod.)
* Rozhrania systému: autentifikácia komunikujúcich strán, import a export údajov, zálohovanie a obnova údajov, ochrana údajov (pre jednotlivé rozhrania)
* Údaje uložené v aplikácii: ochrana dôvernosti a integrity údajov
* Audit: vytváranie a rozsah auditných záznamov, ochrana záznamov, vyhodnocovanie
* Dostupnosť systému: redundancia, dostupnosť a riadenie zdrojov

1.4 **Požiadavky na rozsah prác – voliteľne čerpané konzultačné hodiny (max. 10 hodín):**

1.4.1 Poskytnutie požadovaného počtu konzultačných hodín, po vykonaní analýzy, k hodnoteniu rizík IS a k návrhom bezpečnostných opatrení podľa požiadaviek objednávateľa.

1.5 **Spôsob realizácie:**

1.5.1 Objednávateľ poskytne zhotoviteľovi:

* dokumentáciu v slovenskom jazyku: klasifikácia spracovávaných informácií, funkčná špecifikácia IS, relevantné interné predpisy
* dodatočné informácie formou konzultácií s vývojovým tímom a pod .

1.5.2 Zhotoviteľ vypracuje analýzu bezpečnosti IS vo svojich priestoroch, pričom všetky konzultácie a organizačné náležitosti zákazky vyžadujúce prítomnosť osôb objednávateľa budú vykonané v priestoroch objednávateľa.

**Príloha č. 2 k zmluve o dielo č. ..vyplní VO.. - Kontaktné osoby**

**Kontaktné osoby objednávateľa a osoby zhotoviteľa určené na plnenie zmluvy**

|  |  |  |  |  |
| --- | --- | --- | --- | --- |
| Za objednávateľa | |  | Za zhotoviteľa: | |
|  | |  |  | |
| **Národná banka Slovenska** | |  | ..vyplní uchádzač.. | |
|  | |  |  | |
| Meno: | ..vyplní VO.. |  | Meno: | ..vyplní uchádzač.. |
| Kontakt: | ..vyplní VO.. |  | Kontakt: | ..vyplní uchádzač.. |
|  |  |  | Funkcia: | ..vyplní uchádzač.. |
|  |  |  |  |  |
| Meno: | ..vyplní VO.. |  | Meno: | ..vyplní uchádzač.. |
| Kontakt: | ..vyplní VO.. |  | Kontakt: | ..vyplní uchádzač.. |
|  |  |  | Funkcia: | ..vyplní uchádzač.. |
|  |  |  |  |  |

**Príloha č. 3 k zmluve o dielo č. ..vyplní VO.. - Protokol o odovzdaní a prevzatí konečného diela**

**Protokol o odovzdaní a prevzatí diela podľa článku II bodu 2.1 písm. a) zmluvy: „Analýza rizík časti informačného systému (SIPS ZUC)**“.

**Preberajúci: Národná banka Slovenska** Imricha Karvaša 1

813 25 Bratislava

**Zastúpený :** ....................................

....................................

**Odovzdávajúci :**

**Zastúpený :** ....................................

....................................

Preberajúci potvrdzuje, že odovzdávajúci odovzdal predmet zmluvy   
podľa článku IIbodu 2.1 písm. a) zmluvy

„**Analýza rizík časti informačného systému (SIPS ZUC)**“

v zmluvne požadovanom rozsahu bez závad.

V Bratislave dňa ……………………………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| odovzdávajúci | preberajúci |